ለፈጠራና ግኝት ትኩረት ተሰጥቶ እየተሰራ ነው
 አዲስ አበባ፤ ሐምሌ 4/2005 (ዋኢማ) – ለፈጠራ እና ግኝት ልዩ ትኩረት ሰጥቶ እየተንቀሳቀሰ መሆኑ የሳይንስ እና ቴክኖሎጂ ሚኒስቴር  አስታወቀ፡፡ሚኒስቴር መስሪያ ቤቱ በግኝት፣ በፈጠራ እና ምርምር ዘርፍ አቅምን መገንባት በሚያስችል ጉዳይ ላይ ከባለድርሻ አካት ጋር መክሯል፡፡የኢፌዴሪ የሳይንስ እና ቴክኖሎጂ ሚኒስትር አቶ ሙሀመድ አህመድ ጋአዝ እንደገለፁት ኢትዮጵያ እያስመዘገበች ያለውን ማህበራዊ እና ምጣኔ ሀብታዊ እድገትን ተከትሎ ሚኒስቴር መስርያ ቤቱ ለፈጠራ እና ግኝት ልዩ ትኩረት ሰጥቶ እየተንቀሳቀሰ ነው፡፡እንደ ኢሬቴድ ዘገባ መንግስት በፈጠራ እና በግኝት መስክ ለተሰማሩ ዜጎች ልዩ ድጋፍ እንደሚያደርግም ሚኒስትሩ ጠቁመዋል፡፡የኢትዮጵያ የአእምሮአዊ ንብረት ዋና ዳይሬክተር አቶ ብርሀኑ አዴሎ በበኩላቸው ሀገሪቱ ከዘርፉ የምታገኘውን ጥቅም ለማረጋገጥ ከባለ ድርሻ አካላት ጋር በትብብር መስራት ወሳኝ መሆኑን ገልፀዋል፡፡